**תוכנית לידה**

**פרטי היולדת:** דבורה גלילי (ת.ז: 332304922), בת 36 סוג דם B+. טלפון: 052-72758**0**5

**פרטי האב:** טל גלילי (ת.ז.: 037206455) טלפון: 052-72758**4**5

לצוות חדר הלידה שלום רב!

זוהי הלידה הראשונה שלי, וכרגע צפויה לי לידה רגילה. התכוננו ללידה הזו ע"י קורס הכנה ללידה (של מכבי), קריאה מרובה ועיסוי פרינאום. ביצענו את כל הבדיקות המומלצות במהלך ההיריון – שקיפות עורפית, חלבון עוברי וסקירות. כל מהלך ההיריון היה תקין לחלוטין, למעט גודל עובר קטן יחסית.

נשמח מאד אם תוכלו לשתף אתנו פעולה בהיענות לבקשותינו לגבי דרך התנהלותה של הלידה שלנו עד כמה שניתן. בתוכנית זו פירטנו את בקשותינו מכם, ואנו מודים לכם מראש על התייחסותכם!

**בקשותינו לגבי השלב הראשון:**

* להיות מעורבים בכל בדיקה והחלטה רפואית בנוגע ללידה ולתינוקת.
* שבן זוגי יהיה נוכח במהלך כל שלבי הלידה.
* לבצע חוקן לקראת הכניסה לחדר הלידה.
* **להימנע** ממתן אינפוזיה, אלא רק פתיחת ווריד (אם אפשר להימנע מכך).
* חיבור מוניטור **לסירוגין**, על מנת לאפשר לי חופש תנועה מירבי.
* **להימנע** מזירוז לידה מלאכותי כגון סטריפינג, פיטוצין, ופקיעת מי שפיר ללא אישורי.
* לנסות ללדת **ללא** אפידורל.

**בקשותינו לגבי השלב השני: (לידה פעילה)**

* שבן זוגי יהיה נוכח במהלך הלידה.
* יבוצע לי עיסוי פרינאום עם שמן שקדים במהלך הלידה (הבאנו איתנו בקבוק סגור).
* ביצעתי עיסוי פרינאום בשמן כהכנה ללידה על מנת לצמצם את הסיכוי לחיתוך חיץ.
* להשתדל להימנע מחיתוך החיץ. במידה וישנו הכרח רפואי – אנא קבלו את אישורי/אישור בן זוגי מראש.

**בקשותינו לגבי השלב השלישי:**

* לעמעם את האורות בעת יציאת התינוק.
* להניח את התינוק מיד עם לידתו על גופי.
* לאפשר לי להניק את התינוק מיד לאחר הלידה – אשמח לעזרת המיילדת בהנקה.
* להמתין עם חיתוך חבל הטבור עד כמה שניתן. אנא איספו את דם הטבור לבנק הדם הטבורי הציבורי **לאחר** סחיטת חבל הטבור (על מנת למקסם את כמות הדם שמועברות ראשית לתינוקת).
* להמתין להיפרדות שיליה טבעית, ולא להאיץ את התהליך.
* להימנע ממתן מוצץ לתינוק.
* אני מעוניינת להניק את התינוקת. אין אני מעוניינת להאכילו מבקבוק כלל (למעט בשל צורך רפואי). אנא העירו אותי על מנת להניקו בשעת הצורך.
* אבקש להישאר בחדר הלידה יחד עם בן זוגי והתינוק ככל שניתן.
* לאחר הלידה – נבקש (ככל הניתן) שתהיה אפס הפרדה בין האם לתינוקת (אבקש כי בן זוגי ילווה את התינוק לכל הבדיקות ויהיה נוכח בכל בדיקת רופא/אחות). במידה ומדובר בלידה רגילה – אנו מעוניינים בביות מלא.
* אנו מאשרים מתן טיפולים סטנדרטיים לתינוקת לאחר הלידה (ויטמין K, חיסון צהבת B, טיפות עיניים)

שוב תודה על תשומת הלב, ותודה מראש על שיתוף הפעולה.

שלכם,

דבורה וטל גלילי